  Григорий Фомин Анжелика Тихонова корреспондент Глазкарысь шаертодонъя музей «Ночь музеев – 2022» огъяросси акци улсын куиськисьёслы «Нить времён» вожвылъяськон ялӥз. Отчы вань мылкыд карисьёс пыриськыны быгато. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Вожвылъяськон 21-тӥ куартолэзе ортчоз. Куиськисьёсты кык номинациосъя эскерозы – «Кутскисьёс» но «Кибашлыос». Жюрилэн ёзчиосыз – музейын ужасьёс – учкозы, мар но макем ӝикыт лэсьтӥзы куиськисьёс сётэм дыр ӵоже. Вормисьёсты дипломъёсын но кузьымъёсын пусъёзы. Куриськонъёсты 20-тӥ куартолэзёзь gkm01@inbox.ru электрон почта пыр келяно («Конкурс ткачей» шуыса одно ик пусъёно) яке музее ваёно. Куронъёсын  чӧлсконпусъя  пыр-почгес тодматскыны луэ. Вожвылъяськон вашкала киужен тунсыкъятон но шаермылэсь лулчеберетсэ утён но вӧлмытон понна радъяське. Тодэ вайытом, Удмуртиын улӥсьёс йӧскалык шулдыръяськонъёслы сӥзем туспуктэмъёсъя вожвылъяськонэ пыриськыны быгато. Тегъёс: Удмуртия кибашлыос Глазкар Лулчеберет куиськон киуж вожвылъяськон  